Oleksandr Ponomaryov. Oleksandr Valeriyevich Ponomaryov (; 1973-yil 9-avgust, Xmelnitskiy, Ukraina SSR, SSSR) – ukrainalik estrada xonandasi, bastakor, aktyor, prodyuser, qoʻshiqnavis. Ukraina xalq artisti (2006). 2003-yilda xonanda „Hasta la vista“ qoʻshigʻi bilan Eurovison xalqaro teletanlovida Ukraina nomidan qatnashgan birinchi birinchi qoʻshiqichi boʻlib, unda 14-oʻrinni egallagan. Hayoti. Oleksandrning otasi Valeriy Ponomaryov Xmelnitskiydan, onasi Lyubov Anatolyevna Ponomaryova esa Donetskdan. 6 yoshida professional boks bilan shugʻullana boshlagan. Keyinchalik Oleksandr musiqiy isteʼdodni namoyon etadi, lekin oilada qoʻshiqchini musiqa maktabiga berishaga pul yoʻq boʻlgan va sakkizinchi sinfni tugatganida birinchi fortepianoni sotib olib berishgan. Shuning uchun uning birinchi musiqiy asbobi gitara boʻlgan boʻlib, uni chalib, qoʻshiq kuylagan. 12 yoshida „Svyataya Anna“ qoʻshigʻini yozgan. Boks uchrashuvlaridan birida boshiga zarba olgan. Jarohat tufayli koʻrishida muammolar paydo boʻla boshlagan va shifokorlar maslahati bilan boksni tark etgan. Sakkizinchi sinfdan soʻng Xmelnitskiy nomidagi musiqa bilim yurtining dirijyorlik va xor boʻlimiga oʻqishga kirgan. Bilim yurtini tugatgach, Lvov konservatoriyasining vokal fakultetiga oʻqishga kirgan. Faoliyati. 1993-yilda Donetskda boʻlib oʻtgan „Chervona Ruta“ yosh ijrochilarning Butun Ukraina tanlovida debyut qilib, u yerda birinchi oʻrinni egallagan. 1995-yilda Chernovtsi shahrida boʻlib oʻtgan Volodimir Ivasyuk nomidagi zamonaviy ukrain qoʻshiqlari yosh ijrochilarining xalqaro tanlovida Gran-priga sazovor boʻlgan. 1997-yil 23-dekabrda Oleksandr Ponomaryovga Ukrainada xizmat koʻrsatgan artist unvoni berilgan. 1998-yilda ovoz yozish, aranjirovka va dublyajga ixtisoslashgan „Z ranku do nochi“ prodyuserlik markaziga asos solgan. 2003-yil 24-mayda Latviyada Eurovision qoʻshiq tanlovi boʻlib oʻtgan, u yerda Ukraina nomidan qatnashgan Oleksandr Ponomaryov „Hasta la vista“ qoʻshigʻi bilan chiqish qilgan. Natijada tanlovda 14-oʻrinni egallagan. Oʻsha yili Villen Novakning „Osobiste jittya“ toʻrt qismli filmida debyut qilgan, unda qoʻshiqchi Vladislav Xmelnitskiy rolini oʻynagan. 2006-yil 18-avgustda Ponomaryovga Ukraina xalq artisti unvoni berilgan. 2007-yilda „Yulduzlar bilan raqs“ televizion loyihasida ishtirok etgan. 2011-yil may oyida Ukrainaning „1+1“ kanalining „Golos strani“ musiqiy shou loyihasida murabbiy sifatida ishtirok etgan. Tanlov 11-sentyabr kuni Ivan Ganzeraning gʻalabasi bilan yakunlangan. Ponomaryovning shogirdi Vladislav Sitnik finalda 3-oʻrinni egallagan. „Golos Strani. Novaya istoriya“ telekoʻrsatuvining ikkinchi fasli 2012-yil 8-yanvarda chiqqan. Unda Ponomaryov shogirdi Mariya Yaremchuk finalda 4-oʻrinni egallagan. 2012-yil yanvar oyida 1+1 kanalida „“ shousi boshlanadi, unda Ponomaryov Irina Kulik bilan juftlikda ishtirok etgan. Tomoshabinlar ovozi va hakamlar hay’ati baholariga koʻra ular birinchi oʻrinni egallashgan. 2015-yilda „Ukraina“ milliy sanʼat saroyida Oleksandr Ponomaryovning „Ya lyublyu tebe“ yubiley kontserti boʻlib oʻtgan. 2018-yilda Ponomaryov „Naykrasha“ videosini chiqargan, raqs singli esa 2017-yil dekabr oyida taqdim etilgan. Oʻsha yili Aleksandr „M1 Music Awards“ marosimida taklif etilgan taniqli mehmon sifatida ishtirok etgan. 2018-yil yanvar oyida xonanda „Zima“ nomli yangi trekini chiqargan. 2021-yilda Ukraina telekanalidagi „Maska“ musiqiy loyihasida ishtirok etgan. 2021-yil 1-martda Alekseev, Dzidzio va Artem Pivovarov bilan kvartetda „Chomu“ qoʻshigʻini chiqargan. Jamoatchilik faoliyati. 1999-yilda ikkinchi muddatga nomzod boʻlgan Ukraina prezidenti Leonid Kuchmaning saylovoldi kampaniyasida ishtirok etgan va uni qoʻllab-quvvatlagan konsertlarda qatnashgan. 2004-yilgi „Zargʻaldoq inqilobi“ning faol ishtirokchisi boʻlgan va Maydanda Ukraina madhiyasini ijro etgan. 2010-yilgi prezidentlik saylovlarida Yuliya Timoshenkoni qoʻllab-quvvatlagan. 2022-yil fevral oyida Rossiyaning Ukrainaga bostirib kirishini qoralab, faol xayriya konsertlari bera boshlagan. Shaxsiy hayoti. 10 yil davomida ukrainalik bastakor va qoʻshiqchi Nikolay Mozgovoyning qizi Alyona bilan fuqarolik nikohida boʻlgan, ularning Yevgeniya (1998-yilda tugʻilgan) ismli qizi bor. 2006-yilda Viktoriya Martinyukka uylangan, ularning oʻgʻli Oleksandr Belous (keyinchalik oʻgʻli familiyasini onasining familiyasiga oʻzgartirgan) imsli oʻgʻli bor. Er-xotin 2011-yilda ajrashishgan. Ishlari. Diskografiyasi. Ponomarevning birinchi toʻrtta albomi 2006-yilda qayta chiqarilgan.